**Ахмадов Муса**

**ЖАЙНА**

Дукха ду вайн хаза, дика жайнаш,

Бес-бесара хаарш долуш шайгахь,

ДоттагI, сихло уьш уллера довза,

Iемаш царах пайдаэца говза.

Цаьрца новкъавала хила кийча,

Пана-махка вахна, толам баккха.

Iаьржа-Хожа эшош, майра къийса,

Маьлха-Аьзни цунах маьршайаккха.

Цхьа исбаьхьа тIаус догIу цига,

Туьйранийн мохк болчу бераш дига.

Хьан хьекъале хьехамча а хилла,

Жайно дуьйцу нохчийн хаза гIиллакх.